Document ID: 31994R3363

NEUVOSTON ASETUS (EY) N:o 3363/94,
annettu 20 päivänä joulukuuta 1994,
Grönlannin vesialueita koskevien yhteisön saaliskiintiöiden jakamisesta vuodeksi 1995
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 () ja erityisesti sen 8 artiklan 4 kohdan,
ottaa huomioon komission ehdotuksen,
sekä katsoo, että
Euroopan talousyhteisön sekä Tanskan hallituksen ja Grönlannin maakuntahallituksen välistä kalastusta koskevaa sopimusta () on jatkettu uudella kuuden vuoden kaudella 31 päivään joulukuuta 2000 asti,
Euroopan talousyhteisö sekä Tanskan hallitus ja Grönlannin maakuntahallitus ovat tämän seurauksena hyväksyneet kolmannen kalastusalan pöytäkirjan, jossa vahvistetaan kalastusedellytykset ja erityisesti yhteisön aluksille Grönlannin vesialueilla 1 päivän tammikuuta 1995 ja 31 päivän joulukuuta 2000 väliseksi ajaksi myönnetyt saaliskiintiöt,
näitä saaliskiintiöitä voivat käyttää alukset, jotka eivät purjehdi yhteisön jäsenvaltion lipun alla, siltä osin kuin se on tarpeen yhteisön kolmansien maiden kanssa tekemien kalastussopimusten moitteettoman toiminnan kannalta,
yhteisö antaa Grönlannin vastuussa oleville viranomaisille tiedoksi vastauksensa kalastusta koskevan sopimuksen 8 artiklassa tarkoitetuista lisäpyyntimahdollisuuksista tehtyyn tarjoukseen viimeistään kuuden viikon kuluttua tarjouksen vastaanottamisesta,
näiden käytettävissä olevien pyyntimahdollisuuksien tehokkaan hallinnon varmistamiseksi ne olisi jaettava jäsenvaltioiden kesken kiintiöitä käyttäen asetuksen (ETY) N:o 3760/92 8 artiklan mukaisesti, ja
tässä asetuksessa tarkoitettua kalastustoimintaa valvotaan asiaankuuluvin toimenpitein, joista säädetään yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetussa neuvoston asetuksessa (ETY) N:o 2847/93 (),
ON ANTANUT TÄMÄN ASETUKSEN:
1 artikla
Grönlannin vesialueita koskevat yhteisön saaliskiintiöt jaetaan vuodeksi 1995 liitteen mukaisesti.
2 artikla
Jos Grönlannin vastuussa olevat viranomaiset tekevät kalastusta koskevan sopimuksen 8 artiklassa tarkoitettuja lisäpyyntimahdollisuuksia koskevan tarjouksen, neuvosto tekee määräenemmistöllä komission ehdotuksesta päätöksen kyseisestä tarjouksesta kuuden viikon kuluessa sen vastaanottamisesta.
3 artikla
Tämä asetus tulee voimaan 1 päivänä tammikuuta 1995.
Kuitenkin uusien jäsenvaltioiden osalta se tulee voimaan niiden liittymispäivänä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä joulukuuta 1994.

Labels: 18
6